Курс по графичен дизайн
2020-04-05 19:00 - 2020-06-28 21:00 (Europe/Helsinki) | Гнездото Coworking, ул. "Кокиче" 14, Враца, Bulgaria
Независимо дали мечтаеш да се развиваш в сферата на графичния дизайн, или искаш да се изправиш пред нови предизвикателства и да придобиеш ценни умения, курсът ще ти е от полза. Кандидатствай, ако си от Враца или региона.
Обучението е разделено на четири нива.

I ниво – разбираш с какво графичният дизайн ти полезен, усвояваш базисни умения;
II ниво – учиш се да работиш с най-често използвания от дизайнерите софтуер.
III ниво – разбираш как се изгражда бранд, как се работи с клиенти, а фокусът е насочен към практическите занимания.
IV ниво – състредоточаваш се върху дигиталните технологии, дизайна на уеб сайтове и приложения.

Обучението включва лекции и практически задачи. Всяко ниво завършва с изпит.
Курсистите, показали високи резултати, получават сертификат за участие.

За кого е подходящо събитието

За всички, които искат да се занимават с дизайн.

Лектори

Лектори са: Калин Илиев, Ставри Георгиев и Георги Лютибродски – Гарс – все имена, които са се утвърдили в сферата на графичния дизайн.

Входът е безплатен, с предварителна регистрация.
Кандидатстването се осъществява в няколко стъпки:

1. регистрираш се;
2. решаваш самостоятелна задача;
3. отиваш на интервю.

Изпрати кандидатурата си не по-късно от 12.03.2020 г.
Обучението се провежда в удобно за курсистите време.
На 07.03.2020 г. можеш да посетиш и разяснителната среща, организирана от „Враца софтуер общество“, за да получиш подробна информация относно курса.

Практически съвети за кариерно развитие - онлайн обучение
2020-04-07 19:30 - 20:30
В началото на своята кариера си. Поставяш си цели, преследваш ги. Може би имаш нужда от дългосрочен и последователен план за твоя професионален път? Ако е така, вземи участие в онлайн обучението.
По време на събитието разбираш кои са най-често срещаните грешки при кариерното планиране. Лекторът споделя с теб своя опит и ти дава конкретни насоки как да начертаеш ясен план за твоето професионално израстване.
За кого е подходящо събитието

За всички, които искат да изградят ефективен кариерен план.

Лектор

Марин Димитров е част от „Uber Engineering“. Марин и екипът му отговарят за обработката на финансова информация и документи за над 100 милиона потребителя в целия свят.

Събитието е безплатно, с предварителна регистрация.

Начално обучение по предприемачество
2020-04-08 13:30 - 15:30
Имаш интерсна бизнес идея, но все не ти остава време да я обмислиш в детайли? По време на пандемията вероятно имаш тази възможност. Направи и следващата крачка, запиши се за онлайн обучението, организирано от фондация „Каузи“.
От уебинара научаваш повече за:

различните предприемачески подходи;
видовете предприемачи;
митовете относно започването на свой бизнес;
генерирането на идеи.

За кого е подходящо събитието

За всички, които имат бизнес идеи, но не знаят откъде да започнат осъществяването им.

Входът е безплатен, с предварителна регистрация.

Обучението се провежда в платформа „ZOOM“. Ако заявиш участие, организаторите ти изпращат линк за вход.

Бизнесът споделя своите затруднения по време на епидемия
2020-04-08 15:00 - 16:00
Ако си представител на организация или имаш собствен бизнес и си в затруднено положение, включи се в онлайн събитието, организирано от „Враца софтуер общество“. Основната му цел е да разбере какви точно са трудностите пред различните бизнеси и организации в момента и как могат те да си помогнат взаимно.
Основните въпроси, които участниците ще обсъждат, са:

какви са нуждите на организациите в момента;
как може да им се помогне;
как технологиите са от полза.

За да вземеш участие, ти е нужно:

добра интернет връзка;
микрофон и слушалки;
профил в Google.

Ако имаш въпроси, свържи се с „Враца софтуер общество“.
За кого е подходящо събитието

За представители на организации и бизнеси.

Входът е безплатен, с предварителна регистрация. Платформата, посредством която се провежда събитието, е Hangauts на Google.

Онлайн обучение „Първи стъпки с професионалната мрежа LinkedIn“
2020-04-09 19:00 - 21:00
Използваш ли LinkedIn? Ако все още нямаш регистрация в тази социална мрежа, направи си и се запиши за обучението. Платформата може да ти бъде много полезна в търсенето на кадри или на клиенти, стига да знаеш как да я използваш.
По време на обучението разбираш как да:

оптимизираш личния си профил;
създадеш и управляваш фирмена страница.

От лектора научаваш и какви са платените функционалности, и как ще са ти от полза.
За кого е подходящо събитието

За всеки, който има нужда от въвеждане в работата с професионалната мрежа LinkedIn.

Лектор

Александър Кръстев е експерт по дигитален маркетинг, основател на дигитална агенция „BookMark“ и на сайта „Аз чета“. Води семинари за работата с професионалната мрежа.

Входът е безплатен, с предварителна регистрация.

Обучение „Building Digital Branding“
2020-04-14 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Изграждането на личен бранд е труден процес. Ако си в самото му начало, събитието ще ти е от полза. Курсът е съставен от три основни части:

Бранд идентичност.
Развитие на бранда.
Ролята на дигиталните канали.

От Жюстин Томс разбираш:

какви са принципите за изграждане на бранд;
каква е разликата между традиционната и дигиталната среда, когато развиваш бранд.

В края на курса полагаш изпит. Ако резултатът е достатъчно добър, получаваш и сертификат.
Можеш да се обучаваш в присъствена или онлайн форма.
За кого е подходящо събитието

За начинаещи маркетолози и собственици на бизнес.

Лектор
Жюстин Томс е създател на дигитална агенция „Ей Би Си Дизайн енд Комюникейшън“. Занимава се с дигитален маркетинг вече над 20 години, автор е и на редици книги, посветени на темата. Създател е на медийна група „Аз медиа“ – Az-jenata.bg и Az-deteto.bg.
Обучението е без такса, с предварителна регистрация.
Изпитът се заплаща. Цена за записване:

до 23.04. – 100 лв.
до 30.04. – 200 лв.

Онлайн обучение „Професия дизайнер“
2020-04-17 18:00 - 19:00
Ако желанието ти е да станеш дизайнер, но все още имаш много въпроси относно дейността и перспективите пред себе си, запиши се за обучението. Александра Илиева, графичен дизайнер, ти разказва за пътя, който те очаква.
От нея разбираш:

какви умения са ти необходими;
пред какви предизвикателствата ще се изправиш;
какво ще ти вземе и какво ще ти даде професията.

За кого е подходящо обучението

За всички, които имат желание да се развиват в сферата на графичния дизайн.

Лектор

Александра Илиева е графичен дизайнер с дългогодишен опит и ръководител „Компютърна графика и дизайн“ в IT Step Sofia.

Входът е безплатен, с предварителна регистрация.

Онлайн обучение с Анна Цолова „Комуникация по време на кризa“
2020-04-22 08:30 - 10:00
Ако развиваш свой бизнес, но се затрудняваш да общуваш с екипа си и да го мотивираш в създалата се ситуация на пандемия, събитието е за теб. Заедно с лектора Анна Цолова ще обсъдите проблемите в комуникацията по време на криза, ролята на журналистиката в подобни моменти, развитието на дистанционната работа.
Ще научиш

как да структурираш правилно посланията си към служителите;
защо е важна адекватната информация по време на криза.

За кого е подходящо събитието

За ръководители и собственици на бизнес, които искат да комуникират по-ефективно със своите екипи.

Лектор

Анна Цолова е журналист с 20 годишен стаж. През 2018 г. създава проекта „Говори, за да те видят“. Целта ѝ е да помогне на хората да развият умението да говорят въздействащо.

Събитието е безплатно, с предварителна регистрация.

Онлайн обучение „Работа от разстояние – дистанционна работа и HOME OFFICE“
2020-04-24 10:00 - 13:00
Независимо дали си служител и ти се налага да работиш от вкъщи по време на пандемията, или си работодател и трябва да осигуриш условия за дистанционна работа, събитието ще ти е полезно. Особено, ако все още имаш въпроси относно правата и задълженията на всяка от двете страни.
Какви теми ще се дискутират?

Задължения на служителя и на работодателя.
Трудов договор и дистанционна работа.
Работно време и др.

За кого е подходящо събитието

За собственици на бизнес и служители, на които им се налага да работят от разстояние.

Събитието е платено, с предварителна регистрация.

Онлайн семинар „Изграждане на успешен онлайн магазин с WooCommerce“
2020-04-27 19:00 - 21:00
В условията на пандемия много хора виждат онлайн магазина като единственото спасение за своя бизнес. Ако и ти се опитваш да достигаш до по-голяма част от клиентите си, вероятно си се замислял за тази алтернатива. Научи повече за нея на 27.04. Запиши се за безплатния семинар, организиран от SoftUni Digital.
По време на обучението разбираш:

защо да използваш WooCommerce за своя магазин;
с какво темата „Divi“ е по-различна от останалите и за кои видове магазини е подходяща;
кои инструменти ти помагат в изграждането на онлайн магазина;
как да създадеш целева страница с WooCommerce.

За кого е подходящо събитието

За собственици на малък бизнес, които искат да достигат по-лесно до своите клиенти.

Лектор

Александър Лейков е дизайнер, SEO оптимизатор и основател на „Алейков Студио“. Той има опит в цялостното изграждане на уеб проекти – създаване на дизайн, реализиране, поддръжка.

Входът е свободен, с предварителна регистрация.

Уебинар по имейл маркетинг
2020-04-29 13:00 - 14:00
Имейл маркетингът е основен инструмент в дигиталната комуникация на всеки бизнес. Ако мислиш, че има какво още да научиш за него, запиши се за обучението. Разбери как да изграждаш ефективни имейл кампании от пионер в сферата на маркетинга – Жюстин Томс.
По време на уебинара научаваш:

как да планираш и провеждаш кампаниите;
кои са добрите практики, повишаващи резултатите.

За кого е подходящо събитието

За маркетинг експерти, специалисти в сферата на комуникациите и рекламата.

Лектор

Жюстин Томс се занимава с онлайн медии и маркетинг вече над 20 години. Създател е и на агенцията „Ей Би Си Дизайн енд Комюникейшън“ както и на медийна група „Аз медиа“.

Входът е свободен, с предварителна регистрация.

Онлайн дискусия „THE BIG CHANGE: Covid-19 и климатичната криза”
2020-04-29 18:00 - 19:30
Коронавирусът и наложените заради него мерки засягат всеки един от нас, но последствията от ограничаването на нашите действия имат и положително влияние – върху природата. Вероятно знаеш, че замърсяването на въздуха в световен мащаб е намаляло значително през последния месец.
Епидемията ще отмине и светът може би ще се върне бързо към обичайния си ритъм. Въпросът е дали можем да пренесем положителното от настоящата ситуация в бъдещето. Можем ли да бъдем активни в борбата с климатичните промени така, както сме активни в борбата с коронавируса?
Ако темата не ти е безразлична, включи се в дискусията. По време на събитието ще се обсъждат следните въпроси:

как да използваме технологиите по-ефективно, за да живеем в баланс с природата;
какво от настоящата ситуация може да ни помогне в борбата с климатичните промени;
как да мотивираме обществото така, че то да насочи усилията си и в опазване на околната среда.

За кого е подходящо събитието

За всички, които се интересуват от промяната в климата.

Лектори

Доц.д-р Хюсеин Йеменджиев – преподавател в Бургаския университет. Основател е на стартъпа „Енова H2O“. Целта на компанията е да създаде система за следене качеството на водите.
Любомила Йорданова е основател на берлински стартъп („Plan A“), чиято цел да прогнозира къде климатичните промени ще са по-осезаеми. Фирмата разработва и софтуер, посредством който компании могат да следят произвежданото от тях количество въглеродни емисии.
Веселина Кавъркова е изпълнителен директор на WWF в България. Работи в организацията от 2002 година насам.

Входът е свободен, с предварителна регистрация.

Онлайн маратон "Как да живея градивно с тийнейджър"
2020-05-04 - 2020-06-28
Откакто детето ти е влязло в пубертета, отношенията ви са напрегнати – карате се повече отколкото си говорите, все по-рядко се смеете заедно, очите му са забити в телефона и рядко срещат погледа ти. Ти се чудиш къде си сбъркала, тревожиш се за него, а то само пуфти и гледа да се скатае. А сега, като ви се налага да прекарвате цялото си време заедно у дома, отношенията ви съвсем се скапват.
Спри да се обвиняваш и промени тактиката, това е най-хубавото, което можеш да направиш и за двама ви. Включи се в онлайн маратон, който ще ти помогне да развиеш 8 ключови умения за пълноценно общуване с тийнейджър.
Маратонът е изключително с практическа насоченост. Всяка седмица развиваш по 1 ново умение:

Умението да превключваш от проблем към решение.
Способността да поддържаш доверие.
Знанието кога да водиш, кога да следваш детето си.
Навикът да се грижиш за себе си и да знаеш как да го направиш.
Способността да слушаш със сърцето.
Умението да питаш така, че да получиш отговор, различен от ДА/НЕ.
Умението да се справиш в ситуации, които изглеждат извън контрол.
Знанието и усетът как да подкрепиш тийнейджъра да изгради умения за бъдещето.

Лектор

Калбие Ходжева –Супер Мама, сертифициран коуч от Ериксън Колидж Канада, майка на 23 годишна дъщеря и професионалист, който вече 10 години помага на родителите да изградят здрава, пълноценна връзка със своите деца-тийнейджъри.

За кого е предназначено събитието

За всеки родител на тийнейджър, който се чувства неудовлетворен и се терзае, че губи връзка с детето си и че то отхвърля всеки негов опит за сближаване.

Научи повече за „Маратон за родители“, който започва на 04. 05. 2020.

Ранно записване, до 22.04.2020 г.: 120 лв.
Цена след 22.04.2020 г.: 160 лв.
Пакет „Участие в маратона + индивидуална консултация“: 240 лв.
За отстъпка от цената за участие на повече от трима родители, пиши ми на: kalbie@supermama.bg

п.с. Знам, че много майки четат блога, затова си позволявам да добавя това събитие.

Онлайн обучение „Copywriting за социални мрежи“
2020-05-05 19:00 - 20:30
Знаеш ли как да общуваш успешно в социалните мрежи? Как да ангажираш последователите си? Ако искаш да се усъвършенстваш в комуникацията с аудиторията си, запиши се за обучението. От него научаваш:

какво ти е нужно, за да създадеш ефективна реклама в социалните мрежи;
как да структурираш текста си;
защо идеите са не по-малко важни от думите.

В края на обучението имаш достатъчно знания, които можеш да приложиш на практика.
За кого е подходящо събитието

За начинаещи копирайтъри и собственици на бизнес.

Лектор

Виктор Минчев е копирайтър на свободна практика и лектор в SoftUni Digital. Работил е както за международни компании, така и за малки фирми.

Събитието е безплатно, с предварителна регистрация.

Онлайн форум „Предпазвате ли достатъчно ефективно данните и активите си от кибератаки?“
2020-05-12 11:00 - 12:30
През последните почти два месеца за много фирми беше наложително да преминат в режим на дистанционна работа. Липсата на предварителна подготовка крие рискове от кибератаки. Ако си собственик на бизнес и мислиш, че ще ти е полезно да имаш повече яснота по темата, запиши се за онлайн форума.
От обучението разбираш как да прилагаш правилата за безопасност чрез облачно базирани технологии и как да съхраняваш и защитаваш важна информация.
Ще научиш как да:

работиш от дистанция ефективно;
повишиш безопасността в организацията;
реагираш при кибератака и др.

За кого е подходящо събитието

За собственици на бизнес и всички, които се искат да знаят как да предпазят данните си.

Лектори

Лекторите са мениджъри и управители на утвърдени технологични фирми.

Входът е свободен, с предварителна регистрация.

Webinar „How to create the best Buyer Personas“
2020-05-12 19:00 - 20:30
Do you know who your buyer persona is? If you don’t know who he is and how to identify him, sign up for the event.
Buyer persona is definition of your perfect client presented in a way that sounds like it’s talking about a specific person. Personas are using in marketing, sales, services and helps to attract the right customers for your business.
The webinar will helps you to understand:

why buyer persona is important;
how to define you persona;
how to developing him.

Who the event is appropriate for

For managers, business owners, freelancers.

The admission is free, with pre-registration.

Онлайн обучение „Личен брандинг: Вдигнете кариерата си на следващо ниво“
2020-05-14 19:00 - 21:00
Изграждането на личен бранд е трудна задача, която изисква постоянство и усилия. Хората ще те възприемат спрямо твоето поведение, ето защо е важно предварително да си отговориш на въпроса какъв образ би искал да изградиш. Ако все още си в началото на своя кариерен път, изгледай записа на онлайн обучението. Ще ти е полезно. От него научаваш как да:

използваш успешно своите силни страни;
осъществиш контакт с медиите и да започнеш да работиш с тях;
изградиш стратегия за социалните мрежи и др.

За кого е подходящо събитието

За всеки, който иска да изгради успешно своя личен бранд.

Лектор

Етиен Янев ръководи маркетинг стратегии в световна технологична компания. Изучавал е дигитален маркетинг в Sheffield University, специализирал е в Cambridge University, HEC Paris и Franklin Covey.

Събитието е без такса, с предварителна регистрация.

Digital4Burgas: Успешна онлайн търговия през 2020
2020-05-17 | Smart Center, бул. Транспортна 15, Бургас, Bulgaria
Digital4Burgas е форум, насочено изцяло към онлайн търговията. Посети го и разбери как да направиш онлайн магазина си успешен.
По време на събитието научаваш:

какви са правните аспекти на онлайн търговията;
как да създадеш съдържание, което привлича посетителите;
как да поддържаш успешно присъствието си в социалните мрежи;
какви SEO техники можеш да използваш и др.

Разгледай програмата, за да знаеш точно какво те очаква.
Форумът ти дава възможност да се срещнеш с професионалисти в различни области. А защо да не се превърнат и в твои партньори?
За кого е подходящо събитието

За мениджъри, собственици на бизнес и всички, които се интересуват от онлайн търговията.

Лектори

Пред теб ще излязат професионалисти от различни области: счетоводство, логистика, копирайтинг, дигитален маркетинг и др. Разгледай сайта на събитието, за да разбереш кои са лекторите.

Входът е платен, с предварителна регистрация.
Цената на билетите варира според броя на посетителите.

Единичен – 80 лв.
Двоен – 130 лв.
Групов – 300 лв.

Цените са без включено ДДС.

Онлайн срещи ProWebSEE vol. 2 – младежки проект за предприемачество
2020-05-17 11:00 - 2020-05-22 15:00
Ако си между 18 и 30 години и виждаш света като място на безкрайни възможности, събитието е точно за теб. То те среща с вдъхновяващи и предприемчиви хора, които ти показват, че всяко занимание може да бъде и доходоносно, стига да положиш необходимите усилия.
В няколко поредни дни се срещаш със специалисти в различни области, от които получаваш информация относно стартирането и управлението на собствен бизнес. Можеш да се запишеш за участие в един или няколко уебинара.

На 17 май научаваш какви са сходствата между създаването на гейминг съдържание и предприемачеството.
На 19 май разбираш повече за стендъп комедията и как можеш да я превърнеш в бизнес.
На 20 май – как да превърнеш фотографията в професия.
На 22 май – какво ти е нужно, за да създадеш гейм студио.

Следи Фейсбук страницата на събитието, за да се информираш за допълненията в програмата.
Запиши се, ако мислиш, че уебинарите ще са ти интересни, дори и да си над 30 години. Необходимо е да имаш камера и микрофон, за да вземеш участие.
За кого е подходящо събитието

За предприемчиви хора, които искат да реализират идеите си.

Лектори
Лектори са младежи, които доказват, че работата може да бъде удоволствие. Сред тях са:

Константин Кънев – професионален геймър.
Дими Деянски – част от групата „Inside Joke Stand-up Comedy“.
Емануил Трейман – създател на Клуб Фото Свят.
Гергана Грънчарова – работи в сферата на game dev-а, част е от екипа на „Incineration Productions“.

Събитието е безплатно, с предварителна регистрация.
Ако имаш въпроси относно организацията, задай ги на Хелиана Велинова – 0988761671.

Уебинар „Дигитализация и автоматизация на маркетинг и продажбени процеси“ - първа част
2020-05-19 15:00 - 16:30
Последните два месеца бяха трудни за много бизнеси. Някои собственици решиха да вложат средства в дигитализация, за да достигнат до повече потенциални клиенти, а други – да съкратят разходите си. Трети – преустановиха дейност. Ако си от онези, които избират да се развиват в онлайн пространството, запиши се за събитието. Вероятно имаш много въпроси. На част от тях ще получиш персонален отговор в края на обучението. Предвидено е време за дискусия.
По време на уебинара разбираш какви са:

процесите на дигитализация на бизнеса;
предизвикателствата на това начинание;
дигиталните тенденции в B2B продажбите и др.

От втората част научаваш повече за автоматизацията на маркетинга и търговските процеси чрез различни инструменти на HubSpot.
За кого е подходящо събитието

За собственици на фирми, които искат да създадат онлайн присъствие.

Лектори

Иван Бондуков – съосновател на „Limacon“. Има дългогодишен опит в клиентските взаимоотношения – намиране на клиенти и създаване на сделки.
Георги Стоянов – сертифициран HubSpot експерт. Изгражда търговски стратегии за чуждестранни и български клиенти.

Входът е свободен, с предварителна регистрация.

Уебинарите се провеждат на 19 май и 16 юни.

Netpeak Talks: 12.5 начина да загубиш пари в Google Ads - онлайн събитие
2020-05-27 19:00 - 20:00
Имаш бизнес и като повечето собственици също използваш Google Ads, за да достгаш до повече потенциални клиенти. Наясно ли си с тънкостите на платформата? Знаеш ли как да я използваш така, че да не губиш парите си?
Ако мислиш, че има още какво да научиш, гледай онлайн обучението „12.5 начина да загубиш пари в Google Ads“.
По време на семинара научаваш:

в какво бизнесите обикновено пропиляват парите си, използвайки платформата;
как да следиш по-добре разхода си;
неправилно използване на Google Ads – какво може да ти струва и др.

За кого е подходящо събитието
За собственици на бизнес и всички, които искат да работят успешно с платформата.
Лектори

Женя Янкова е специалист по дигитален маркетинг. Развива се с сферата от 5 години, а през последните 2 е част от екипа на агенция „Netpeak“.
Наталия Стоянова има богат опит в областта на дигиталния маркетинг, като към момента също е част от екипа на „Netpeak“.

Входът е свободен, с предварителна регистрация.

Как да пишете продаващи текстове за уеб: основни правила
2020-05-27 19:00 - 21:00
Когато решиш да спестиш от копирайтър или когато си наел копирайтър, но не си сигурен текстовете, дето ти ги предлага, стават ли или не – тогава ти е от полза да знаеш основните правила за писане в уеб.
Включи се в онлайн срещата „Как да пишете продаващи текстове за уеб: основни правила“ на фондация E-commerce Success.
Програмата е следната:
1. Три ключови въпроса, на които да отговорите преди да започнете да пишете:
– На кого говорите
– За какво говорите
– Как говорите
2. Начинът на четене определя начина на писане за уеб
3. Какво общо има писането за уеб с умението да водите разговор
4. Кога и как пречи творчеството
5. Кога и как пречи прекомерната любезност
6. Какво задължително трябва да присъства в сайта
7. Кое действа безотказно при създаването на текстове за уеб
В края на лекцията имаш възможност да задаваш въпроси.
Лектор

Лектор съм аз – Иванка Могилска, копирайтър с повече от 14 години опит в създаването на рекламни послания, рекламни концепции и съдържание за уеб.

За кого е предназначена лекцията

собственици на онлайн бизнеси и онлайн магазини;
начинаещи копирайтъри;
фрийлансъри, които искат сами да пишат текстовете за сайта си и да водят комуникацията с клиентите си в социалните мрежи.

Последвай този линк на 27. 05. 2020, от 19 часа и ела да си поговорим за писането на ефективни текстове за уеб.
Последвай иE страницата на фондацията във Фейсбук и прегледай програмата, почти всеки ден през месец май има супер интересни и полезни лекции за собствениците на сайтове и онлайн магазини.

Marketing Hype, vol. 14: Създаване на успешна digital стратегия - онлайн събитие
2020-05-28 19:00 - 20:00
Наясно си как да изградиш своята дигитална маркетинг стратегия, но се съмняваш, че пропускаш детайли. Именно те са твоята спънка по пътя към успеха. И точно на тях ще бъде отделено специално внимание по време на събитието.
Лекторът обсъжда с теб всички важни малки крачки, които трябва да направиш, за да получиш добър резултат. Кои действия са важни и защо – това са водещите въпроси, чиито отговор предстои да научиш.
За кого е подходящо събитието

За собственици на бизнес, маркетинг специалисти и за всеки, който иска да получи повече знания относно дигиталния маркетинг.

Лектор

Стелла Цокева е съдружник в агенция „What If“ и отговаря за създаването на цялостни дигитални стратегии. Занимава се с маркетинг от 14 години, преминавайки от традиционен към дигитален.

Събитието е безплатно, с предварителна регистрация.

Пробив по време на криза: онлайн уъркшоп за кариерна промяна
2020-05-30 10:00 - 2020-05-31 16:00
Може би и за теб последните месеци бяха не само изпитание, но и възможност да се замислиш за кариерния път, по който си поел. Ако усещаш, че имаш нужда от професионална промяна, запиши се за онлайн обучението. Фокусът е насочен към теб – как да откриеш най-подходящата сфера на дейност, съобразявайки се със своите интереси и силни страни.
По време на уъркшопа научаваш как да:

се вслушваш в себе си, за да откриеш какво ти носи удоволствие в професионален план;
генерираш добри идеи за твоето развитие;
направиш промяната в живота си.

След събитието ще се чувстваш по-уверен в себе си и в своите възможности.
Семинарът е двудневен, но след приключването му участваш във Фейсбук група за месец, в която работиш по различни задачи и получаваш обратна връзка от Лили Георгиева.
За кого е подходящо събитието

За всички, които искат да направят промяна в професионалния си път.

Лектор

Лили Георгиева е консултант по кариерно развитие и експерт по личен брандинг.

Входът е платен, с предварителна регистрация.

Направи си Wordpress сайт - онлайн събитие
2020-06-03 18:00 - 2020-07-09 18:00
Искаш сайт, за да споделиш творчеството си, преживяванията си, уменията си. Каквато и да е причината, събитието ще ти е от полза. По време на обучението разбираш как да си направиш собствен сайт в WordPress.
В тези две учебни занятия научаваш всичко основно, което ти е необходимо, за да можеш да го изградиш и поддържаш. Дали два часа са достатъчни? Не. Останалото е практика и зависи от теб.
За кого е подходящо събитието

За всички, които искат да създадат собствен сайт.

Обучението е без такса, не е необходима предварителна регистрация, но е нужно да си на страницата на събитието в точния час.

От две части е и се провежда на 03.06 и 09.06 от 18 часа.

Академия за иновации 2020 - Bulgaria Innovation Hackathon
2020-06-05 - 2020-06-06 | Литературен клуб “Перото”, булевард „България“ 1 Национален дворец на културата, София, Bulgaria
Ако си студент и имаш интересна идея, която може да прерасне в успешен проект, заяви участие в тазгодишното издание на Академия за иновации 2020 – Bulgaria Innovation Hackathon.
По време на събитието ти и твоят отбор ще имате възможността да представите своята иновативна идея пред жури от различни области. Важно е да е достатъчно креативна и същевременно приложима. Ако се отличи и спечели първото място, получавате награда на стойност 10 000 лв. (за нейната разработка) и посещение в Брюксел.
Хакатонът трае 24 часа. Твоят отбор ще работи съвместно с ментор по време на събитието. Имате само 15 минути да представите проекта си пред журито под формата на демо версия или презентация. Основните категории, по които можете да се подготвите, са:

Айнщайн: Естествени науки;
Аристотел: Социални науки;
Платон: Хуманитарни науки;
Мъск: Технологии и инженерни науки;
Джобс: Бизнес администрация и икономика;
Дисни: Изкуства.

Научи какви дисциплини включват отделните теми.
Голяма част от университетите в страната ще вземат участие. Сред тях са: СУ „Св. Климент Охридски“, Технически университет – София, Софтуерен университет (СофтУни) и др. Виж пълния списък в сайта на събитието.
За да се представи твоят отбор добре, е важно проектът да отговаря на следните критерии:

заявяване на проблем;
дефинирана целева аудитория;
канали на продажба;
креативност;
ясен бизнес план;
меки умения – работа в екип, лидерство и др.

За кого е подходящо събитието

За студенти, които искат да превърнат иновативните си идеи в успешни проекти.

Входът е свободен. Регистрирай себе си и своя отбор до 30 май.
Възможно е събитието да се проведе онлайн. За повече информация – следи Фейсбук страницата на събитието или пиши на организаторите: office@innovationstarterbox.bg

Форум „Ключ“
2020-06-06 | Театро, ул. Върбица 12, София
Ако си от младежите, които мечтаят за една по-добра България, събитието ще ти е интересно. То е за хора като теб – които искат да променят мястото, на което живеят. И го правят.
Гост-лекторите, с които те среща Форума, представят пред теб своята кауза. Разказват история си. Те са млади, вдъхновяват, борят се за промяна на своя свят, а с това – и на света около себе си.

Какво още да очакваш?
Седмицата преди Форума ще можеш да се включиш в различни събития, а в дните след провеждането му – в работилници.

За кого е подходящо събитието

За хора, които търсят своето вдъхновение за следващата крачка напред.

Лектори

Лекторите са личности, които споделят с теб своята история и те карат да се замислиш какво можеш да направиш ти самият за околните.

Входът е платен, с предварителна регистрация.
Форум „Ключ“ дарява 20% от приходите си на три от каузите, които подкрепя.

Онлайн дискусия „Хората не купуват“
2020-06-09 18:00 - 19:00
Ограниченията вследствие на пандемията все още оказват влияние върху търговията. Ако ти самият си собственик на бизнес, вероятно си един от многото ощетени през последните месеци.
Как последствията влияят върху потребителските нагласи и как тези нагласи ще се променят в бъдеще? Как бизнесите ще продължат напред? Какви са тенденциите? Всички тези теми ще бъдат дискутирани по време на събитието.
Включи се, за да:

зададеш въпросите си;
разбереш какви са очакванията и прогнозите на хора, които са в твоята ситуация.

За кого е подходящо събитието

За собственици на бизнес, които искат по-бързо да се ориентират в обстановката.

Разговорът се провежда онлайн – чрез платформата „ZOOM“.
Входът е свободен, с предварителна регистрация.

Уебинари – „Онлайн маркетинг“ и „Дигитализация на бизнеса“
2020-06-11 18:00 - 2020-06-18 18:30
Независимо дали вече си направил крачка към дигитализацията на своя бизнес, или все още я обмисляш, запиши се за двете поредни обучения на „Враца софтуер общество“. Лекторите споделят с теб своя опит относно онлайн маркетинга, каналите за комуникация и др.
От първото обучение научаваш как да създадеш ефективна маркетинг стратегия за онлайн бизнеса си.
По време на втория уебинар разбираш повече за процеса на дигитализация и как да:

ползваш различните инструменти за комуникация максимално ефективно;
съхраняваш и защитаваш информацията си;
управляваш задачите си и др.

Запис на обученията можеш да гледаш на Фейсбук страницата на събитията:

11.06.20г. от 18:00ч. – „Онлайн маркетинг и реклама за бизнеса“
16.06.20г. и 18.06.20г. от 18:30ч – „Дигитализация на бизнеса“

За кого са подходящи събитията

За собственици на бизнес, които искат да го дигитализират.

Лектори

Лектори са създателите на „Враца софтуер общество“, чийто стремеж е да помогнат на младежите от северозападния регион (а и не само) да развият своя потенциал.

Входът е безплатен, с предварителна регистрация.

Събитие „Future Makers“
2020-06-13 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
През юни тази година десет души ще излязат на сцената на Иновационен форум „Джон Атанасов”, за да представят своите вдъхновяващи идеи. Тези хора са млади, проактивни, а действията им могат да променят света. Отиди да ги чуеш, излез на сцената, за да говориш или се включи като доброволец в провеждането на събитието. Каквото и да решиш, ще си тръгнеш от форума вдъхновен, готов да се бориш за идеите си, по-богат с нови приятели и създадени работни връзки.
Какво да очакваш от събитието?

Лекции, изнесени от хора с кауза.
Практически работилници.
Компании и организации, представящи своите иновативни идеи.

Идеята за събитието ти харесва и с удоволствие би се включил в него? Направи го! Участвай като доброволец или лектор.

Кандидатствай за доброволец, ако се занимаваш с:

писане на текстове;
фото/видео заснемане;
графичен дизайн.

Не е нужно да имаш дългогодишен опит, но трябва да подходиш сериозно и професионално към задачите. Подробности относно задълженията можеш да видиш в сайта на събитието. Изпрати попълнена анкетата не по-късно от 29.02.2020 г.

Кандидатствай за лектор, ако:

участваш в социалнозначим проект;
имаш вдъхновяваща професия;
искаш да промениш света и знаеш как да го направиш.

Избери тема, по която да говориш. Целта е да накараш слушателите да се замислят върху думите ти. Крайният срок за участие е 15.03.2020 г.

За кого е подходящо събитието

За хора, които искат да бъдат част от по-добър свят.
